Publication: Magyar Közlöny
Issue: MK-1998-30 (Year: 1998, Number: 30)
Era: 1990-2004
Section: a Polgári Törvénykönyvről szóló 1959. évi IV. törvény
Paragraph Index: 662

7. A Közalapítvány működése és szervei 7.1. A Közalapítvány kezelője és általános döntéshozó szerve a 11 tagú Kuratórium. 7.2. A Kuratórium tagjait az Alapító kéri fel a magyar tudomány és közélet kiemelkedő személyiségei közül 5 évre. A Kuratórium elnökét az Alapító a tagok közül nevezi ki 5 évi időtartamra. Ez a kinevezés többször is megismételhető. A Kuratórium tagjai: Beke Kata, Bodor Pál, Csepeli György, Izsák Lajos, Kiss Gy. Csaba, Komlós Attila, Kukorelli István, Orosz István, Pomogáts Béla, Romsics Ignác, Tolnay László. A Kuratórium elnöke: Csepeli György. 7.3. A Kuratórium tagjai megbízatásukat külön nyilatkozattal elfogadták. 7.4. A Kuratórium tagjai a munkájuk során felmerült és igazolt költségeik megtérítésére jogosultak, valamint a Kuratórium tiszteletdíjat állapíthat meg tagjai részére. 7.5. A kuratóriumi tagság megszűnik: — a Kuratórium visszahívásával, — a tag lemondásával, — a Közalapítvány megszűnésével, — a tag halálával. 7.6. A Kuratórium működése 7.6.1. A Kuratórium üléseit szükség szerint, de évente legalább kétszer tartja. A Kuratórium akkor határozatképes, ha az ülésen tagjainak több mint fele jelen van. Határozatképtelenség esetén a Kuratórium ülését 15 napon belül, változatlan napirenddel ismét össze kell hívni. A Kuratórium ülését az elnök hívja össze. Össze kell hívni a Kuratóriumot, ha bármely két tag, az Intézet főigazgatója, a Felügyelő Bizottság vagy az Alapító képviselője ezt indítványozza, az indítványtól számított 30 napon belül. 7.6.2. A Kuratórium üléseinek összehívása a tagoknak küldött ajánlott levél útján történik a napirend egyidejű ismertetésével és a döntéshez szükséges információk megküldésével. Az ajánlott levél helyett a meghívás más módon is történhet, azonban a meghívó kézbesítését hitelt érdemlő módon igazolni kell. 7.6.3. A Kuratórium határozatait általában az ülésen jelen lévő tagok egyszerű szótöbbségével hozza. Szavazategyenlőség esetén az elnök szavazata dönt. A Kuratórium tagjainak kétharmados minősített többsége szükséges az éves gazdálkodási terv és a költségvetés elfogadásához, az éves beszámoló és mérleg jóváhagyásához, az Intézet SzMSz-e jóváhagyásához, valamint a főigazgató kinevezéséhez, illetve felmentéséhez. 7.6.4. A Kuratórium kizárólagos hatáskörébe tartozik: — a főigazgató kinevezése, illetve felmentése; — az Intézet kutatási tervének jóváhagyása, éves tevékenységének az értékelése; — a Közalapítvány és az Intézet éves gazdálkodási tervének, költségvetésének, gazdálkodási beszámolójának és mérlegének elfogadása, illetve jóváhagyása; — ösztöndíjak, támogatások adományozási szabályzatának kialakítása; — csatlakozási kérelem elbírálása; — a Közalapítvány célját előmozdító testületek létrehozása, illetve megszüntetése és vezetőinek kinevezése, illetve felmentése. 7.7. A Felügyelő Bizottság 7.7.1. A Kuratórium céloknak megfelelő működésének az ellenőrzésére az Alapító 3 tagú Felügyelő Bizottságot (a továbbiakban: Bizottság) hoz létre. 7.7.2. A Bizottság tagjait az Alapító 5 évre kéri fel, a tagok külön nyilatkozattal elfogadták a megbízatást. A tagok ismételten is megbízhatók. 1998/30. szám A Bizottság tagjai: Miniszterelnöki Hivatal, Külügyminisztérium, Hargitai Gábor. A Bizottság elnöke: Miniszterelnöki Hivatal. 7.7.3. A Közalapítvány működéséről készült éves beszámolót az Alapító a Felügyelő Bizottság jelentésével együtt értékeli. 7.7.4. A Bizottság vizsgálatot folytat akkor is, ha erre az Alapító, a főigazgató vagy a Kuratórium felkéri. 7.7.5. A Bizottság vizsgálataihoz szakértőt vehet igénybe.

Source: https://magyarkozlony.hu/hivatalos-lapok/8765c6e2fdbb1efd40bba49d052ab159d6322154/dokumentumok/7a09ebd7df32e48a8b46edcb97f064c180aab6c3/letoltes